เรื่องร้องเรียน (ความปลอดภัย,ความสะอาด,ถนน,ทางเท้า) วันที่ 2023-09-26 09:08:34 — แขวงวัดพระยาไกร เขตบางคอแหลม กรุงเทพมหานคร
บริเวณทางเดินสาธารณะติดถนนเจริญกรุง แขวงบางคอแหลม ระหว่างซอยเจริญกรุง 76/1 และ 76/2 มีปัญหาการทิ้งขยะไม่เป็นระเบียบมานาน บริเวณดังกล่าวไม่เพียงแต่ถูกใช้เป็นจุดทิ้งขยะประจำ แต่ยังเป็นจุดรวมขยะมูลฝอยของหน่วยงานเขตก่อนนำไปทำลาย สิ่งนี้ทำให้บริเวณนั้นเต็มไปด้วยตระกร้าขยะ ส่งกลิ่นเหม็น และมีขยะอันตราย เช่น แก้วแตกหรือวัตถุมีคม ส่งผลกระทบต่อคนเดินทางเท้าและสิ่งแวดล้อม โดยเฉพาะช่วงบ่ายถึงค่ำของทุกวัน 

เมื่อปลายปีที่ผ่านมา ผมได้ทำการปรับปรุงอาคารพาณิชย์ห้าชั้นบริเวณนั้น เพื่อเป็นการนำความเจริญมาสู่ชุมชนเขตบางคอแหลม ที่ตั้งอยู่ปลาย ถนนเจริญกรุง ที่มีความสำคัญทางประวัติศาสตร์ของประเทศไทย เนื่องจากเป็นถนนเส้นแรกที่ถูกสร้างขึ้นในสมัยรัชกาลที่ 4 ผมมีความพยายามทำให้พื้นที่นี้กลายเป็นที่สร้างสรรค์เน้นการเรียนรู้และการพัฒนาอย่างต่อเนื่อง ซึ่งหน้าอาคารได้รับผลกระทบจากจุดทิ้งขยะดังกล่าว

ที่ผ่านมา ผมได้พยายามสื่อสารกับเจ้าหน้าที่หน้างานเพื่อแก้ปัญหานี้ แต่สองเดือนผ่านไป ก็ไม่มีการดำเนินการใด ๆ นอกจากนี้ ปัญหาที่ตามมาคือการโต้ตอบทางปากเสียงที่รุนแรงจากเจ้าหน้าที่ จนผมต้องตัดสินใจติดตั้งกล้องวงจรภายนอกเพื่อบันทึกเหตุการณ์ที่อาจเกิดขึ้น ปัญหาอื่น ๆ ที่เจอ คือ การจอดรถมอเตอร์ไซค์บนทางเดินเท้า ผมเคยเกือบถูกชนโดยเจ้าหน้าที่ผู้หญิงท่านหนึ่ง และเมื่อพยายามสื่อสาร กลับถูกตอบกลับว่าเป็นเรื่องปกติ 

การทิ้งขยะในที่สาธารณะอย่างไม่เป็นระเบียบประกอบกับการจัดการที่ไม่มีประสิทธิภาพโดยไม่พยายามที่จะเข้าแก้ไขปัญหาอย่างจริงจัง ไม่เพียงทำลายภาพลักษณ์เท่านั้น แต่ยังมีผลกระทบต่อสิ่งแวดล้อมและสุขภาพของชุมชนด้วย

ในท้ายนี้ ผมขอนำเสนอรูปถ่ายที่รวบรวมไว้เป็นหลักฐานในการพิสูจน์ปัญหาที่กำลังเกิดขึ้น ซึ่งได้แนบต่อท้ายคำร้องนี้

ความคาดหวัง

ผมหวังว่าหน่วยงานของเขตจะจัดการปัญหาขยะบนทางเดินเท้าถนนเจริญกรุงอย่างจริงจังและมีประสิทธิภาพ การแก้ไขปัญหานี้ไม่เพียงแต่เพื่อช่วยส่งเสริมภาพลักษณ์ชุมชนเท่านั้น แต่ยังป้องกันปัญหาสุขภาพและความปลอดภัยของประชาชน

นอกจากนี้ ผมคาดหวังว่าเจ้าหน้าที่ที่เกี่ยวข้องจะทำหน้าที่ด้วยความรับผิดชอบ และให้สำคัญกับความสะอาดและความสวยงานของพื้นที่สาธารณะ โดยเน้นการสื่อสารที่มีประสิทธิภาพ และผมยังคาดหวังว่าจะมีโครงการที่ส่งเสริมการร่วมมือระหว่างภาคเอกชน หน่วยงานเขต และชุมชนเพื่อหาวิธีการจัดการปัญหาขยะอย่างเป็นระบบและมีประสิทธิภาพ

สุดท้ายนี้ ผมหวังว่าการดำเนินการนี้เกี่ยวกับปัญหานี้สามารถถูกยกเป็นตัวอย่างในการจัดการปัญหาขยะในพื้นที่อื่นๆ ในอนาคต